ไฟแนนซ์ทูเดย์
โดย...ช.ชดา
15 พ.ย. 2559

โดย...ช.ชดา
15 ธนาคารพร้อมยกเว้นค่าธรรมเนียมถอนเงินข้ามเขตผ่านตู้เอทีเอ็มภายในธนาคารเดียวกัน ตั้งแต่วันอังคารที่ 15 พ.ย. 2559-3 ม.ค. 2560 เพื่ออำนวยความสะดวกสำหรับประชาชนจากทั่วประเทศที่เดินทางมาร่วมถวายสักการะพระบรมศพพระบาทสมเด็จพระปรมินทรมหาภูมิพลอดุลยเดช
ปรีดี ดาวฉาย ประธานสมาคมธนาคารไทย บอกว่าธนาคารสมาชิกจะเตรียมเงินสดในตู้เอทีเอ็มบริเวณโดยรอบเขตพระบรมมหาราชวังและตามจุดต่างๆ ที่สำคัญใน กทม. เพื่อให้มีปริมาณเงินเพียงพอเพื่อรองรับกับความต้องการของประชาชน
ปลัดคลัง สมชัย สัจจพงษ์ อำนวยความสะดวกให้เจ้าหนี้นอกระบบขอใบอนุญาตทำพิโกไฟแนนซ์ง่ายๆ จะได้มาขอใบอนุญาตกันเยอะๆ ก็ให้มายื่นขอได้ที่สาขาธนาคารออมสิน และสาขาของ ธ.ก.ส.ได้ นอกเหนือจากส่งเรื่องมาที่กระทรวงการคลัง เอาใจกันขนาดนี้ จะมีเจ้าหนี้นอกระบบรายไหนมาตีทะเบียนกี่่ี่รายกัน